Tárgy: Étkezési térítési díjak módosításáról döntés

Melléklet: módosító rendelet tervezet

Melléklet: -



**E L Ő T E R J E S Z T É S**

**HARKÁNY VÁROS ÖNKORMÁNYZATA**

**PÉNZÜGYI, VÁROSFEJLESZTÉSI, KULTURÁLIS ÉS IDEGENFORGALMI**

**BIZOTTSÁGÁNAK**

**2024. december 11-i ÜLÉSÉRE**

|  |  |
| --- | --- |
| ELŐTERJESZTŐ: | Bacsáné Dr. Kajdity Petra  jegyző |
| AZ ELŐTERJESZTÉST KÉSZÍTETTE: | Váradiné Kiskovács Enikő  pénzügyi osztályvezető |
| VÉLEMÉNYEZÉSRE MEGKAPTA:   * Jogi és Szociális Bizottság |  |
| MEGTÁRGYALTA: | Tárgyalja a 2024.12.11-i ülésén |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: | 1/2024. (II.16.) sz. rendelet |
| SZÜKSÉGES DÖNTÉS:  HATÁROZAT/RENDELET | határozat |
| SZÜKSÉGES TÖBBSÉG: | Egyszerű többség |
| TERJEDELEM:  MELLÉKLET: | 2 oldal előterjesztés  módosító rendelet tervezet |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**ELŐTERJESZTÉS: Harkány Város Önkormányzata Pénzügyi, Városfejlesztési, Kulturális és Idegenforgalmi Bizottságának 2024. december 11. napján tartandó ülésére.**

**ELŐTERJESZTÉS CÍME: Étkezési térítési díjak módosításáról döntés**

**ELŐTERJESZTŐ: Bacsáné Dr. Kajdity Petra, jegyző**

**ELŐTERJESZTÉST KÉSZÍTETTE: Váradiné Kiskovács Enikő pénzügyi osztályvezető**

**Tisztelt Bizottság!**

A Gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 21/A. § (3) bekezdése írja elő, hogy a települési önkormányzat az általa fenntartott bölcsődében, mini bölcsődében és óvodában, valamint a közigazgatási területén a tankerületi központ részeként biztosított nevelés-oktatási intézményben biztosítja az intézményi gyermekétkeztetést.

Önkormányzatunk esetében az intézményi gyermekétkeztetés feladatait a Harkányi Óvoda, Mini Bölcsőde és Konyha látja el, amely intézmény külsős étkezést is biztosít, jelenleg 1.126 forint nettó áron. Bruttó értéken ez 1.430 forintot jelent.  
A külsős étkezést kb. 90 fő veszi igénybe, az abból befolyt bevétel évi bruttó 23.097.000 forint.

Figyelembe véve a Harkány területén ilyen tevékenységet ellátó kereskedelmi szolgáltatók árait, javasolnánk a jelenlegi bruttó 1.430 forint térítési díj bruttó 2.000 forintra történő emelését. Véleményünk szerint evvel az emeléssel is még a többi kereskedelmi szolgáltató árai alatt maradnánk, viszont bevétel növekedést jelenthetne. Ez összegszerűen 11.286.000 forintot jelentene. A külsős étkezés térítési díjának emelésével a gyermekétkeztetés térítési díjának emelése így jelenleg nem szükséges.

A gyermekétkeztetés, és a külsős étkeztetés díjai az önkormányzat 2024. évi költségvetési rendeletében kerültek szabályozásra, így a rendelet mellékletének módosítása szükséges (36. melléklet 2. tábla).

Ezeket figyelembe véve kérem a Képviselő- Testületet, hogy a módosító rendelet tervezetében foglalt emelési javaslatot elfogadni szíveskedjék!

A jogalkotásról szóló 2010. évi CXXX. törvény 17. §-a alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről a helyi önkormányzat képviselő-testületét tájékoztatni kell.

**Hatásvizsgálat**

**A tervezett rendeletmódosítás társadalmi hatása:** A külsős étkezés árainak emelésével a szolgáltatás díja még mindig jóval Harkány területén ilyen típusú tevékenységet végzők díjai alatt került meghatározásra. Az emelkedés miatt számolni lehet lemondással.

**A rendelet-módosítás elmaradásának jogkövetkezményei:** nincs.

**A rendelet-módosítás gazdasági, költségvetési hatása**: A külsős étkezés vonatkozásában bevétel növekedése várható kb. 11.286.000,- Ft értékben, amennyiben lemondás nem történik. A külsős étkezés térítési díjának emelésével a gyermekétkeztetés térítési díjának emelése így jelenleg nem szükséges.

**Környezeti és egészségi következménye**: nem kell számolni ilyen hatással.

**Adminisztratív következmények**: Nem jár.

**A rendelet megalkotásának szükségessége, a jogalkotás elmaradásának várható következményei:** a díj tekintetében 2022. év óta változás nem volt eszközölve. Az emelés elmaradása esetén bevételtől esik el az intézmény.

**A rendelet alkalmazásához szükséges személyi, szervezeti, tárgyi és pénzügyi feltételek:**rendelkezésre állnak.

Fentiek alapján kérjük a módosító rendelet tervezetének megtárgyalását és javasoljuk annak elfogadását.

Harkány, 2024. 12.05.

Bacsáné dr. Kajdity Petra jegyző s.k.