Tisztelt Képviselő testület!,

-A piactéren évekkel ezelőtt megszűnt a vásári sátrak raktárként való használata, ez akkor 6000ft/hó volt Több kereskedő jelezte, hogy ismét jó lenne hasonló. Javaslom, hogy jövő évtől ez legyen visszaállítva oly módon, hogy csak naptári évre szólhat, azzal a kitétellel, hogy ha mégis ki szeretne nyitni akkor a megfelelő bérleti díj megfizetése mellett megteheti tárgy év december 31-ig szóló szerződéssel. Természetesen visszafelé már nem lenne lehetséges.

Amelyik sátorban van áru arra kötelezően raktárbérleti szerződést kell kötni ! Erre készítettem egy nyilatkozatot, melyben ez év végén a kereskedők beírják melyik sátrat kívánják kinyitni, melyiket raktárként hasznosítani és melyek elé szeretnének kipakolni. Jövő évi szerződéseket ez alapján készíteném el.

- Javaslom engedélyezni a bezárt sátrak elé való kipakolást. Ez egyrészt bevétel, másrészt nem lesznek üres „lukak” a sorokban. Ebben lehetnénk rugalmasabbak mert van olyan kereskedő aki csak szezonban szeretne 3-4 hónapra kipakolni, annak legyen rá lehetősége. Neki is jó lesz, plussz bevételt is hoz. Ezek a + kipakolások és raktárak többszázezres bevételt hoznak éves szinten.

- Javaslom valamilyen megoldást találni a Termelői piacon való lángos sütésnek, árusításnak, ez most a Piacszabályzat III/3. pont alapján csak vásáron üzletben vagy büfékocsiban lehetséges. Egy alkalommal megpróbáltuk a termelői piacon, hatalmas sikere volt. Egyébként is sokan keresik.

-Jövő évben (június-augusztus) a termelői piacon rendszeressé akarom tenni az esti piacot havi 1,max 2 alkalommal. Esti Harkány Bazár kialakítása lenne a cél amivel az itt nyaralóknak szeretnénk újabb programot biztosítani. Idei első ilyen rendezvény nagyon nagy sikert hozott, teltház táblát ki kellett tenni, van rá igény mint kereskedő mint vásárló részéről. Ezeken a napokon 17-21 óráig lennénk nyitva, lángos-fagyi, gyerekeknek játszóvár stb lenne mellyel ide tudnánk csábítani az embereket, ne csak a megszokott séta lenne a fagyizóba. Ennek további megvalósításához kérném a Képviselő Testület segítségét.

- Idén már nem, de jövőre lenne egy olyan irányú elképzelésem, hogy a karácsonyi vásárt is a termelői piacra lehetne hozni. Adott a terület, az asztalok. Érdeklődtem a kereskedőknél és nagyon pozitívan fogadták.

Béres Attila

Piacfelügyelő