Tárgy: Döntés a közterületek használatának rendjéről szóló 17/2015. (V.14.) önkormányzati rendelet módosításáról

Melléklet: Módosító rendelet tervezet



**E L Ő T E R J E S Z T É S**

**HARKÁNY VÁROS ÖNKORMÁNYZATA**

**PÉNZÜGYI, VÁROSFEJLESZTÉSI, KULTURÁLIS ÉS IDEGENFORGALMI**

**BIZOTTSÁGÁNAK**

**2024. december 11-i ÜLÉSÉRE**

|  |  |
| --- | --- |
| ELŐTERJESZTŐ: | Bacsáné dr. Kajdity Petra  jegyző |
| AZ ELŐTERJESZTÉST KÉSZÍTETTE: | Bacsáné dr. Kajdity Petra, jegyző |
| VÉLEMÉNYEZÉSRE MEGKAPTA:   * Jogi és Szociális Bizottság |  |
| MEGTÁRGYALTA: | Tárgyalja a 2024.12.11-i ülésén |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: | 17/2015. (V.14.) sz. rendelet |
| SZÜKSÉGES DÖNTÉS:  HATÁROZAT/RENDELET | határozat |
| SZÜKSÉGES TÖBBSÉG: | Egyszerű többség |
| TERJEDELEM:  MELLÉKLET: | 2 oldal előterjesztés  módosító rendelet tervezet |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**ELŐTERJESZTÉS: Harkány Város Önkormányzatának Pénzügyi, Városfejlesztési, Kulturális és Idegenforgalmi Bizottságának 2024. december 11. napján tartandó ülésére**

**ELŐTERJESZTÉS CÍME: Döntés a közterületek használatának rendjéről szóló 17/2015. (V.14.) önkormányzati rendelet módosításáról**

**ELŐTERJESZTÉST KÉSZÍTETTE: Bacsáné dr. Kajdity Petra jegyző**

**Melléklet:** Rendelet-tervezet indokolással

**Tisztelt Bizottság!**

A közterületek használatának rendjéről a 17/2015. (V. 14.) önkormányzati rendelet (a továbbiakban rendelet) rendelkezik. A rendelet előírja, hogy milyen esetekben kell közterület-használati engedélyt beszerezni (6. §), és ehhez kapcsolódóan a rendelet 2. mellékletében rögzítésre kerültek a közterület-használati díjak. A közterület-használatra vonatkozó díjak a rendelet bevezetése óta nem kerültek felülvizsgálatra, jelen előterjesztés célja tehát a díjtételekre vonatkozó módosító javaslat benyújtása.

Az előkészítés érdekében áttekintettük a 2024. évben kiadott engedélyeket és azok típusát:

* a rendelet 6. § (1) b) pontja alapján (árusító pavilon, jelenleg: 1.600,- Ft/m2/hó) 5 db engedély került kiadásra.
* a rendelet 6. § (1) c) pontja alapján (építési munkákkal kapcsolatos közterület-használat, jelenleg: 1.000,- Ft/m2/hó) 5 db engedély került kiadásra,
* a rendelet 6. § (1) d) pontja alapján (vendéglátóipari előkert, jelenleg 2.000,-Ft/m2/hó) 5 db engedély került kiadásra,
* a rendelet 6. § (1) f) pontja alapján (alkalmi árusítás, jelenleg: 2.500,- Ft/fm/nap, és 1.500,- Ft/fm/nap) 2 db engedély vendéglátás céljából, 3 db engedély egyéb célra,
* a rendelet 6. § (1) h) pontja alapján (hirdetőfelület, jelenleg: 2.000,- Ft/m2/hó) 2 db engedély került kiadásra,
* a rendelet 6. § (1) j) pontja alapján (cirkuszi és mutatványos, egyéb szórakoztató tevékenység, 30,- Ft/m2/nap) 5 db engedély,
* a rendelet 6. § (2) bekezdés alapján 3 db engedély került kiadásra taxi várakozóhely díja tekintetében (1.300,- Ft/gépkocsi/hó), és 1 db egyéb bérkocsi (250,-Ft/m2/hó), egyéb gépkocsinak nem minősülő jármű tekintetében.

A közterület-használatból eredő bevételek évenkénti bontásban (2024. év vonatkozásában még nem a teljes év adataival számoltunk) az alábbiak:

2022. év 3.239.503,- Ft

2023. év 4.493.235,- Ft

2024. év 4.160.982,- Ft

A rendelet bevezetése óta eltelt lassan tíz év fogyasztói árindex változásainak figyelembe vétele mindenképpen szükséges a közterület-használatra vonatkozó bevételek növelése érdekében.

A jogalkotásról szóló 2010. évi CXXX. törvény 17. §-a alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről a helyi önkormányzat képviselő-testületét tájékoztatni kell.

**Hatásvizsgálat**

**A tervezett rendeletmódosítás társadalmi hatása:** A közterület-használat igénybevevője részére megnövekedett pénzügyi teher, de továbbra is biztosítva lesz a harkányi állandó lakással rendelkező magánszemélyek és harkányi székhellyel, telephellyel, fiókteleppel rendelkező vállalkozók részére a kedvezmény.

**A rendelet-módosítás elmaradásának jogkövetkezményei:** nincs.

**A rendelet-módosítás gazdasági, költségvetési hatása**: Az önkormányzat saját bevételeinek a növekedése kb. 1-2 millió forint összegben.

**Környezeti és egészségi következménye**: nem kell számolni ilyen hatással.

**Adminisztratív következmények**: Nem jár. A közterület-használati engedélyek mindig az adott évre vonatkoznak, így minden évben új engedély kiadása történik meg.

**A rendelet megalkotásának szükségessége, a jogalkotás elmaradásának várható következményei:** a módosuló díjak 2015. óta változatlanok, emelésük indokolt. A rendelet megalkotásával az önkormányzat saját bevételeiben növekedés várható. A jogalkotás elmaradása esetén a saját bevételekben a közterület-használati díjak tekintetében nem várható emelkedés.

**A rendelet alkalmazásához szükséges személyi, szervezeti, tárgyi és pénzügyi feltételek:**rendelkezésre állnak.

Fentiek alapján kérjük a módosító rendelet tervezetének megtárgyalását és javasoljuk annak elfogadását.

Harkány, 2024. 12.05.

Bacsáné dr. Kajdity Petra jegyző s.k.