Tárgy: Elővásárlási jogról való lemondás kérése a harkányi 340 és 341 hrsz.-ú, valamint a 337/2. hrsz-ú ingatlanok vonatkozásában

Melléklet: -



**E L Ő T E R J E S Z T É S**

**HARKÁNY VÁROS KÉPVISELŐ-TESTÜLETE**

**PÉNZÜGYI, VÁROSFEJLESZTÉSI, KULTURÁLIS ÉS IDEGENFORGALMI**

**BIZOTTSÁGÁNAK**

**2024. december 11-i ÜLÉSÉRE**

|  |  |
| --- | --- |
| ELŐTERJESZTŐ: | Albrecht Ferenc  beruházási és üzemeltetési mérnök |
| AZ ELŐTERJESZTÉST KÉSZÍTETTE: | Albrecht Ferenc  beruházási és üzemeltetési mérnök |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: | 115/2024. (X.24.) sz. önkormányzati határozat |
| SZÜKSÉGES DÖNTÉS:  HATÁROZAT/RENDELET | Határozat |
| SZÜKSÉGES TÖBBSÉG: | Egyszerű többség |
| TERJEDELEM:  MELLÉKLET: | 2. oldal előterjesztés |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**Előterjesztés: Harkány Város Önkormányzat Pénzügyi, Városfejlesztési, Kulturális és Idegenforgalmi Bizottságának 2024. 12. 11. napján tartandó ülésére**

**Előterjesztés címe: Elővásárlási jogról való lemondás kérése a harkányi 340 és 341 hrsz.-ú ingatlan vonatozásában**

**Előterjesztő: Albrecht Ferenc. beruházási és üzemeltetési mérnök**

**Előterjesztést készítette: Albrecht Ferenc. beruházási és üzemeltetési mérnök**

**Tisztelt Bizottság!**


Az előterjesztés keretében egy korábbi döntés (115/2024. (X.24.)) kiegészítésére/módosítására van szükség. Az említett döntéssel a Képviselő-testület nem kívánt élni az elővásárlási jogával a harkányi 340 hrsz-ú ingatlan tekintetében. Továbbá az előterjesztés kiküldése után jött két módosítási kérelem; az egyik, hogy a 340 és 341 hrsz-ú ingatlanok vételára megmaradó tulajdoni hányad mellett 70.000.000,-Ft helyett 70.500.000,-Ft lesz, illetve egy új adásvétellel ugyanazon tulajdonosi kör eladná a 337/2. hrsz-ú ingatlanát. Ezeket a kiegészítéseket átvezettük az előterjesztésben, és pirossal jelöltük.

Deák Éva vevő (7633 Pécs, Pollack M. u. 6/B. F/2.) ismételten megkereste önkormányzatunkat, hogy Csányi Pál és Csányi Rozália (mindketten 7815 Harkány, Arany J. u. 1/B.) eladók adásvételi szerződéssel értékesíteni kívánják a **Harkány, Arany J. u. 1/B. szám, 340 hrsz. alatti lakóház udvar megnevezésű, 344 m2** nagyságú ingatlan 25/50-25/50 arányú tulajdoni illetőségét, kiegészítve a **Harkány, Arany J. u. 1. szám, 341 hrsz. alatti lakóház udvar gazdasági épület megnevezésű, 586 m2** nagyságú ingatlan 1/20-1/20 arányú tulajdoni illetőségével - Deák Éva vevő, vagy az ő tagságával és ügyvezetésével alapított ANATAN HOME Szolgáltató KFT. vevő részére mindösszesen **70.500.000,-Ft** vételárért., valamint ugyanazon eladók értékesítenék a 25/50-ed-25/50-ed tulajdoni hányadú Harkány, Arany J. u. 1. sz-ú, 337/2 hrsz-ú, 164 m2 alapterületű lakóház, udvar megnevezésű ingatlanukat **25.000.000,-Ft** vételár ellenében Deák Éva (Pécs, Pollack M. u. 6/B. F/2.) vevő részére.

A harkányi 340 és 341 hrsz-ú, valamint a 337/2 hrsz-ú ingatlanokon bejegyzett teher van Harkány Város Önkormányzata javára.

Az ingatlanokon Harkány Város Önkormányzatának az Elővásárlási jog megállapításáról szóló 13/2001. (IX.17.) sz. KT. rendelete 1. számú melléklete b.) pontja alapján, „**lakóterület fejlesztés, út és közpark kialakítása céljából**” elővásárlási jog bejegyzése van feltüntetve.

Megvizsgálva Harkány város érvényben lévő rendezési tervét, a kérdéses ingatlan Vt-2, azaz településközponti vegyes terület övezeti besorolású, közép és hosszútávú városfejlesztési elképzelések nem fogalmazódtak meg a területtel kapcsolatban.



340 és 341 hrsz. valamint a 337/2 hrsz.

Kérem a tisztelt Bizottságot a fentiek megtárgyalására, és egyetértésük esetén a határozati javaslatok megszavazására.

**1. sz. Határozati javaslat.:**

*Döntés a harkányi 340 és 341 hrsz-ú ingatlanokat érintő elővásárlási jog érvényesítése kérdésében*

1. Harkány Város Önkormányzat Pénzügyi, Városfejlesztési, Kulturális és Idegenforgalmi Bizottsága javasolja a Képviselő-testületnek, hogy a harkányi 340 hrsz-ú ingatlan 1/1 tulajdoni hányadú és a 341 hrsz-ú ingatlan 2/20 tulajdoni hányadú adásvételével kapcsolatban a 13/2001. (IX.17) sz. KT. rendeletben megállapított elővásárlási jogával **ne éljen / éljen.**
2. A Bizottság javasolja a Képviselő-testületnek egyúttal a 115/2024 (X.24.) sz. önkormányzati határozatát vonja vissza.

**2. sz. Határozati javaslat.:**

*Döntés a harkányi 337/2 hrsz-ú ingatlant érintő elővásárlási jog érvényesítése kérdésében*

Harkány Város Önkormányzat Pénzügyi, Városfejlesztési, Kulturális és Idegenforgalmi Bizottsága javasolja a Képviselő-testületnek, hogy a harkányi 337/2 hrsz-ú ingatlan 1/1 tulajdoni hányadú adásvételével kapcsolatban a 13/2001. (IX.17) sz. KT. rendeletben megállapított elővásárlási jogával **ne éljen / éljen.**

Határidő: Azonnal

Felelős: Jegyző

Albrecht Ferenc

beruházási és üzemeltetési mérnök s.k.