# **Harkány Város Önkormányzata Képviselő-testületének**

# **az önkormányzat tulajdonában levő**

# 

# **Piac üzemeltetési szabályzata**

**a 61/2020. (VII.06.), 26/2023. (IV.06.), 65/2023. (V.26.), 153/2023.(XI.29.), 30/2024. (III.28.) sz. valamint …/2024. (XII.12.) sz. képviselő-testületi határozattal módosított, egységes szerkezetben**

A Harkány Város Önkormányzatának Képviselő-testülete a vásárokról, a piacokról és a bevásárlóközpontokról szóló 55/2009.(III.13.) Korm. rendelet 6.§ alapján az alábbi szabályzatot alkotja.

**I.**

# **A szabályzat hatálya**

1. A szabályzat hatálya kiterjed a Harkány Város közigazgatási területén 2373/13 és a 2391/1 ***és 2391/2 hrsz-on található piactéren*** működő őstermelői (zöldséges) piacra, vásárra, vásárcsarnokra, és az ezeken értékesítő, szolgáltató tevékenységet folytatókra illetve az ott vásárlókra.
2. A szabályzat hatálya nem terjed ki az egyéb, a város közigazgatási területén esetenként engedélyezett árusítókra.

**II.**

# **Általános rendelkezések**

1. Harkány Város piacai és vásárai: az őstermelői (zöldséges) piac, a vásárcsarnok és vásár (összefoglaló néven: piac vagy vásár), melyek fenntartója és üzemeltetője Harkány Város Önkormányzata.
2. A piacon és vásáron alkalmazott díjszabásról a fenntartó dönt.
3. Az őstermelői (zöldséges) piac, a vásárcsarnok és a vásár nyitvatartási idejét az 1. sz. melléklet tartalmazza.
4. A fenntartó a piac és a vásár működési rendjének biztosítására és fenntartására piacfelügyelőt alkalmaz, aki e szabályzatban foglaltak szerint jogosult és köteles eljárni.
5. A piacfelügyelő jogosult és köteles e szabályzat szerint:

* rendszeresen ellenőrizni a vonatkozó jogszabályokban és e szabályzatban foglalt előírások megtartását, és hiányosság észlelése esetén saját hatáskörben vagy a hatóságok értesítésével intézkedni;
* a helyfoglalási díj*,* illetve bérleti díj beszedésére;
* a helyhasználat megvonására attól, aki a piac és vásár rendjét ismételten, figyelmeztetés ellenére megzavarja;
* szabálysértési eljárás kezdeményezésére;
* bérleti szerződések megkötésének, módosításának, felbontásának kezdeményezésére;
* az őstermelői (zöldséges) piacon helyszíni bejárást végezni és az áru eredetének igazolását vizsgálni.

1. A piac és vásár fenntartója saját hatáskörben külön szolgáltatásokat nyújthat a vállalkozók és vásárlók részére, megállapodás illetve szerződés szerinti díjtételért. A szolgáltatások igénybevételének rendjét és idejét, a fenntartó határozza meg.
2. A piac és vásár területén szerencsejáték folytatása tilos.

**III.**

**A piaci árusítás feltételei**

1. A vásár, a piac és vásárcsarnok területén létesített üzlet és árusítóhelyek működésére, az üzletkörökbe tartozó áruk forgalmazására - ideértve a jövedéki termékek árusítását is – a vonatkozó jogszabályok az irányadók.
2. A vásáron az erre vonatkozó jogszabályi rendelkezések és hatósági előírások megtartásával az áru-és termékértékesítésen kívül vendéglátó-ipari, kölcsönző, megőrző, valamint helyben végezhető szolgáltató és javítóipari tevékenység is folytatható.
3. A vásáron vendéglátó tevékenység csak a szakhatósági engedélyek alapján üzletben vagy büfékocsiban folytatható.
4. A vállalkozói igazolvánnyal rendelkező magánszemélyek, a gazdasági társaságok, illetőleg egyéb szervezetek árusító tevékenységük helyén kötelesek kihelyezni a cégük azonosítására alkalmas táblát, feliratot.

**IV.**

## Árusításra jogosultak

1. A vásáron és piacon csak az árusíthat, aki az Európai Gazdasági Térség valamely tagállamában rendelkezik lakóhellyel vagy székhellyel.
2. A vásáron és piacon egyéni vállalkozó, gazdálkodó szervezet, alapítvány, társadalmi szervezet, mezőgazdasági őstermelő, nyilvántartott kistermelő, népművész, népi iparművész, iparművész, képzőművész és fotóművész, valamint magánszemély árusíthat.
3. Az őstermelői (zöldséges piacon) bárki árulhat, de az érvényes őstermelői igazolvánnyal rendelkezők az igények kielégítése során előnyt élveznek.
4. A vásáron árut az hozhat forgalomba, illetőleg a III.2. pontban meghatározott tevékenységet az folytathat, aki az áru forgalomba hozatalára, a tevékenység folytatására jogszabály alapján jogosult és a piacon bérleti szerződéssel rendelkezik.

**V.**

**A piacon forgalomba hozható áruk**

1. Az élelmiszerpiacon illetve a vásárcsarnokban élelmiszer, nyers élelmiszer, élelmiszer nyersanyag, élő és művirág, mezőgazdasági termék, karácsonyi fenyőfa, vetőmag, virágföld árusítható. ***Élelmiszer,*** mezőgazdasági termékből előállított nyers élelmiszer, élelmiszer nyersanyag csak ***~~üzlethelyiségben és~~*** rendszeres hatósági állatorvosi felügyelet mellett árusítható.
2. A termelők kötelesek a vegyszeres növényvédelemről vezetett nyilvántartásukat kívánságra a vevőnek és az ellenőrzést végzőnek bemutatni, a vizsgálathoz szükséges terménymintát rendelkezésre bocsátani.
3. A mezőgazdasági őstermelő, valamint a nyilvántartott kistermelő a piacon kizárólag a külön jogszabály szerint meghatározott termékeket értékesíthet, az abban meghatározott feltételek szerint.
4. Az őstermelői (zöldséges) piacon füstölt áru, töltelékáru és tört paprika nem árusítható.
5. A vásáron és piacon nem hozható forgalomba:
6. élő állat
7. erdei és mezei gomba.

**VI.**

## Helyhasználat

1. Kirakodni, árusítani a vásár területén csak a piacfelügyelő által kijelölt helyen lehet, bérleti szerződés vagy helyfoglalási díj megfizetését igazoló bizonylat birtokában.
2. A Piacfelügyelőség által kijelölt hely önkényesen nem váltható meg, nem cserélhető el, másnak ellenszolgáltatásért, vagy ingyenesen sem adható át.
3. A megváltott helyjegyet a használó a tevékenységének ideje alatt köteles megőrizni, és azt ellenőrzéskor felmutatni.
4. A vásározó félnapos helyfoglalás esetén is az egész napra meghatározott díjat köteles megfizetni.
5. Az őstermelői (zöldséges) piacon az elárusító helyek havi vagy napi díjért adhatók ki.
6. A vásározónak huzamosabb időre állandó hely biztosítható, határozott idejű bérleti szerződés formájában, ha a havi bérleti díjat minden tárgyhó 10. napjáig, előre kifizeti. Amennyiben a vásári sátorhely bérlője a bérleti díj megfizetésének a piacfelügyelő felszólítása ellenére nem tesz eleget, a Piacfelügyelőség kezdeményezi a fenntartónál a bérleti szerződés felmondását.
7. Az egy alkalomra kiadható hely naponta többször is kiadható, ha azt a helyhasználó kiürítette és elhagyta.
8. Amennyiben a vásározó kijelölt helyét a nyitásáig nem foglalja el és késéséről a piacfelügyelőt előzetesen nem értesíti, úgy helyét a Piacfelügyelő újból értékesítheti.
9. Az a vásári sátorhely bérlő, aki tevékenységét bármilyen okból befejezi, 30 napon belül köteles a sátrát külön felszólítás nélkül elbontani és elszállítani, a vásári sátorhelyet tisztán a Piacfelügyelet rendelkezésére bocsátani, kivéve ha a Piacfelügyelettel írásban más tartalmú megállapodást köt.
10. A Vásárcsarnokban bérelt középső sorokban lévő asztalokon az áruk megengedett kipakolási magassága legfeljebb 60 cmannak érdekében, hogy a szomszédos és a szélső sorokban kipakolt áru ne kerüljön takarásba. A fal melletti asztalokon az áruk megengedett kipakolási magassága legfeljebb 1 méter.
11. A Vásárcsarnokban bérelt középső sorokban lévő asztalokon az áruk 1 méter magasságig történő kipakolásának bérleti díja 40% díjemeléssel jár.

**VII.**

**Bérleti díj**

1. A helyfoglalási díjat e szabályzat mellékleteinek megfelelően valamint a ténylegesen elfoglalt terület nagysága alapján kell fizetni. A négyzetméterenként fizetett díj szempontjából minden megkezdett négyzetméter egésznek minősül.
2. A helyfoglalási díj mértékét a 2. és 3. számú mellékletek tartalmazzák.
3. A vásárcsarnok és a vásár területén lévő pavilonok, sátrak és üzlethelyiségek használatáért fizetendő bérleti díj mértékét a 2. és 3. számú mellékletek tartalmazzák. A 3. számú melléklet által felsorolt vásári sátrak méretei esetében, ha az érintett sátor egyik méretnek sem felel meg teljesen, a hozzá méretben legközelebb álló díjszabást kell alkalmazni. A többlethasználat díja az igénybevett terület nagyságához igazodóan 850,-Ft/m2 árral arányosan emelkedik.
4. A polgármester méltányossági jogkörben mérlegelve a bérleti díj tartozásra törvényes kamatok megfizetése mellett részletfizetést engedélyezhet.
5. A vásárcsarnok és a vásár területén lévő pavilonok, sátrak és üzlethelyiségek vonatkozásában fennálló bérleti jogviszonyokban a bérleti díj hátralékkal nem rendelkező bérlők számára évente 1 hónap „szüneteltetés” (zárva tartás) engedélyezhető a 2. számú mellékletben meghatározott díjfizetés mellett.

**VIII.**

## A piac és vásár rendje

1. Piaccsarnokban és vásáron csak jó minőségű, fogyasztásra alkalmas, az áru jellegének megfelelő, romlatlan áru hozható forgalomba.
2. Az árusításra szánt, illetve tárolt áruk gondos kezeléséről, romlástól való megóvásáról a tulajdonos (helyhasználó) köteles gondoskodni.
3. A helyhasználó az általános egészségügyi szabályokon kívül köteles megtartani a fenntartó által előírt speciális közegészségügyi előírásokat is. (takarítás, ***rágcsálóirtás***).
4. Az árusító az áru eredetéről, minőségéről, mennyiségéről és áráról köteles felvilágosítást adni az ellenőrzésre jogosultnak.
5. Az áru eredetét bizonyító számlát, jegyzéket az árusnak magánál kell tartani.
6. Piac, vásár közlekedési útjai göngyöleggel, vagy áruval nem torlaszolhatók el, s a vásárlók a vásárlásban és a közlekedésben nem akadályozhatók. A vásárcsarnokban a közlekedő utak szélessége minimum 1,50 méter.
7. A tűzvédelmi rendelkezések betartása a piac és a vásár területén mindenkire kötelező.
8. Minden vásározó köteles a sátrában a tűzoltásra alkalmas tűzoltó-készüléket tartani.
9. A helyhasználó a tűzvédelmi berendezések hibáit, tűzvédelmi előírásokban ütköző minden cselekményt, körülményt és a tűzesetet haladéktalanul köteles jelenteni.
10. /a. A piac területén működő büfék, sütödék bérlői kötelesek a tűz terjedését megakadályozó ún. takaróponyvát beszerezni és a nyitvatartás ideje alatt a tűzhely közelében készenlétben tartani.
11. Piaccsarnokban és vásáron a mezőgazdasági kistermelők és a magánszemélyek viszonteladása tilos.
12. A vásározó a térburkolat védelme érdekében, a sátrát sátorvassal nem rögzítheti. A Piacfelügyelőség a sátor rögzítését csak kiszerelhető tiplis vagy csavaros rögzítő alkalmazásával engedélyezheti.
13. A vásározóknak ügyelniük kell a vásártér tisztántartására. A helyhasználó az árusítás alatt, majd annak befejezésekor köteles árusítóhelyén a szemetet összetakarítani, majd az arra kijelölt szeméttárolóban elhelyezni, az el nem adott romlandó árut az árusítási idő befejeztével a piac területéről elszállítani.
14. A földről árusítani tilos, kivéve november és december hónapban fenyőfát.
15. Asztalról árusítani csak az arra kijelölt helyen szabad.
16. A téren elhelyezett központi áramelosztótól a sátrakhoz csak légvezetékkel lehet az áramot elvezetni, az érintésvédelmi rendelkezések szigorú betartása mellett.
17. A vásári sátorban maximum 180W áramfelvétel engedélyezett, melyhez bérlő energiatakarékos égőt köteles használni.
18. A vásári sátorhely elé engedélyezett kipakolás maximum 80 cm. A sátrak közötti utcára árut kilógatni, vagy kirakni nem szabad. ***Bezárt sátor elé való kipakolást a piacfelügyelő engedélyezheti.***
19. A sátrak között gépkocsival parkolni tilos, a gépkocsit a ki- és berakodást követően legkésőbb reggel 9.00 óráig az erre kijelölt parkolóban kell elhelyezni.
20. A vásár területén levő sátorért, ponyváért, gépkocsiért, utánfutóért, berendezésért és áruért, a piaccsarnokban a berendezésért és az áruért sem az Önkormányzat, sem a Piacfelügyelőség felelősséget nem vállal.
21. Az árusítók csak hitelesített mérleget, súlyt és egyéb mérőeszközt használhatnak.
22. Meghatározott mértékegység szerinti eladási árat a jogszabály által előírt árusítóknak jól látható módon fel kell tüntetni.
23. Járművek a piac vásár területén csak a kijelölt helyen és csak áruszállítás céljából közlekedhetnek.
24. Gépjárművek csak a személygépkocsi parkolóban parkolhatnak.
25. A piacon és vásáron építményt vagy műszaki berendezést létesíteni vagy megváltoztatni engedély nélkül tilos.
26. Piac területére kutyát és más élő állatot bevinni tilos.
27. A fenntartó kártevőirtást rendelhet el, amelyet a bérlők és helyhasználók kötelesek az engedélyezett szerek, eszközök felhasználásával végrehajtani.
28. A fenntartó felszólíthatja bérlőt és helyhasználót az árusítóhely takarítására, fertőtlenítésére.
29. A piac és vásár rendjét, valamint e szabályzatban foglaltakat megszegőkkel szemben a piacfelügyelő kezdeményezheti a bérleti szerződés azonnali hatályú felmondását.
30. Harkány Város Önkormányzat Piac-és Vásárcsarnokának területén értékesítő, szolgáltató tevékenységet folytató, bérleti szerződéssel rendelkező bérlők kötelesek a piac területén lévő illemhely használatáért –a tényleges használat tényére és mértékére való tekintet nélkül- havi bruttó 3000 Ft díjat a havi bérleti díj megfizetésével egyidejűleg megfizetni.
31. A Piac-és Vásárcsarnok területén a piacfelügyelőkön és az őrökön kívül a jelen szabályzat 1. sz. mellékletét képező nyitvatartási, árusítási időt megelőzően vagy azon túl a piacfelügyelők engedélyével kizárólag a hivatalosan árusító tevékenységet folytatók tartózkodhatnak.
32. A piacon és vásáron árusító egyes bérlők, akik működési profiljuk miatt jelentősebb mennyiségű szemetet termelnek, kötelesek a bérleti szerződésükben feltüntetett módon és összegben szemétszállítási hozzájárulást fizetni.
33. A Vásárcsarnokhoz kapcsolódó egyes létesítmények esetén a tárgyi bérleti szerződésekben foglaltak szerint, az ott feltüntetett módon és összegben a bérlőt őrzési díj fizetési kötelezettség is terheli.
34. A piacon és vásáron árusító egyes bérlők, akik rágcsálók megjelenésének veszélyével járó élelmiszert (is) árusítanak, kötelesek a bérleti szerződésükben feltüntetett módon és összegben rágcsálóirtási hozzájárulást fizetni.

***Záradék:***

Jelen, módosításokkal egységes szerkezetbe foglalt Piac Üzemeltetési Szabályzatot Harkány Város Önkormányzatának képviselő-testülete 61/2020.(VII.6.) számú határozatával fogadta el. Jelen szabályzat 2. sz. mellékletben szereplő díjtételeket Harkány Város Önkormányzatának Képviselő-testülete a 30/2024.(III.28.) sz. határozatával módosította azzal, hogy a díjtarifa táblázat 15/b. pontjában szereplő VP-s üzlethelyiségek pékség mögött (egyenként 42,29 m2) esetében a díj megállapítása 2024. március 29. napján lép hatályba.

Harkány, 2020. július 6.

Baksai Endre Tamás, polgármester sk Dr. Markovics Boglárka, jegyző sk.

Kihirdetve: Harkány, 2024. március 29. Bacsáné dr. Kajdity Petra, jegyző

1. **számú melléklet**

**A piaccsarnok és a vásár árusítási ideje**

|  |  |  |
| --- | --- | --- |
|  | **A piaccsarnok és a vásár nyitva tartása, árusítási ideje** | |
|  | **Időszak:** | |
| **A hét napjai:** | **április 1-október 31-ig** | **november 1-március 31-ig** |
| **Hétfőtől-Péntekig** | 8.00-16.00 | 8.00-14.00 |
| **Szombat** | 8.00-14.00 | |
| **Vasárnap** | 8.00-12.00 | |

Ünnepi nyitva tartás:

* január 01. napján, március 15. napján, nagypénteken, húsvét vasárnap és húsvét hétfőn, pünkösd vasárnap, október 23. napján, november 01. napján, valamint december 25-26. napján a piaccsarnok és a vásár zárva tart.
* május 01. napján, pünkösdhétfőn és augusztus 20. napján a piaccsarnok és a vásár nyitva tart.

A piaccsarnokban és az őstermelői (zöldséges) piacon az áru felhozatala, elhelyezése, nyitvatartási idő alatt is megengedett.

**2.számú melléklet[[1]](#footnote-1)**

**Díjtarifa táblázat**

|  |  |  |  |
| --- | --- | --- | --- |
| **I.** | **Általános díjak** | **Megállapított**  **díj (Forint)** | |
| 1. | Fenyőfa árusítás földön 5 m2-ig (Ft/nap) | 1.500,- | |
| 2. | Mozgóárusítás –fagylalt, főtt kukorica, stb. (Ft/nap) | 1000,- |  |
| [[2]](#footnote-2)3. |  |  | |
| 4. | Előkert használati díja (Ft/m2/hó) | 1.500,- | |
| [[3]](#footnote-3)5. |  |  | |
| 6. | Piaccsarnok pavilonok utcafrontjának használati díja - kipakolás (Ft/hó) | 18.000,- | |
| 6/a. | Vásári sátorhelyek kipakolási díj (Ft/hó) | 7.800,- | |
| 7. | 12-es pavilon „kipakolás” díja – a hely adottságai miatt a többihez képest csak kisebb terület vehető igénybe (Ft/hó) | 10.900,- | |
| 8. | Reklámfelület (Ft/m2/hó) | 500,- | |
| **II.** | **Vásári sátorhely bérleti díjak (Alapméret)- az Alapmérettől eltérő méretek díjszabását a 3.sz. melléklet tartalmazza** |  | |
| 9. | 5 m utcafront hosszúságú sátor (Ft/hó) 5 m x 2,5 m | 23.000,- | |
| 10. | 4 m utcafront hosszúságú sátor (Ft/hó) 4 m x 2,5 m | 20.000,- | |
| 11. | 3 m utcafront hosszúságú sátor (Ft/hó) 3 m x 2,5 m | 18.000,- | |
| 12. | 2 m utcafront hosszúságú sátor (Ft/hó) 2 m x 2,5 m | 15.000,- | |
| **III.** | **Pavilonok (csarnokban lévő üzletek) bérleti díjai (Ft/m2/hó)** | 2.000,- | |
| **IV.** | **Szerviz üzletek** | **Megállapított díj (Forint)** | |
|  |  |
| 13. | 1-2- 3 sorszámú összesen (Ft/hó) | 58.000,- | |
| [[4]](#footnote-4)14. |  |  | |
| 15. | 5.,6.,16. sorszámú egyenként (Ft/hó) | 26.000,- | |
| **V.** | **Őstermelői piac üzlethelyiség és asztalbérlet díjak** | **Megállapított díj (Forint/hó)** | |
| [[5]](#footnote-5)15/a. | Telepített önkormányzati faház | 15.000.- | |
| 615/b. | VP-s üzlethelyiségek pékség mögött (egyenként 42,29 m2) | 42.290.- | |
| 716. | I. üzlet (72,41 m2) | 72.410,- | |
| 817. | II. üzlet (44,86 m2) | 44.860,- | |
| 918. | III. üzlet (33,65 m2) | 33.650,- | |
| 1019. | IV . és V. üzlet (egyenként: 24,51 m2) | 24.510,- | |
| 1119/a. | Asztalbérlet őstermelői piacon | 5000,-/asztal/hó | |
| 1219/b. | Alkalomszerű árusítás őstermelői piacon bérlet nélkül, napidíjjal | 1500,-/asztal/nap | |
| **VI.** | **Szünetelési díjak** | **Megállapított díj (Forint)** | |
| 20. | Sátorhely szüneteltetés díja/hó | 10.000,- | |
| 21. | Pavilonok és szervizüzletek szüneteltetés díja/hó | 15.000,- | |
| 22. | Faházak szünetelése mérettől függően/hó | 7.500,-/10.000,- | |
| **VII.** | **Egyéb díjak** | **Megállapított díj (Forint)** | |
| 1323. |  |  | |
| 1424. |  |  | |
| 1525. |  |  | |
| 1626. |  |  | |
| 1726.a | Asztalbérlet piaccsarnokban | 2600 Ft/m2/hó | |
| 1827. |  |  | |
| 28. | Magasítás 60 cm fölött | 4000,-/m2/hó | |
| 1929. |  |  | |
| 2030. | Hűtő elhelyezése (kizárólag saját villamos áram-vételezéssel) | 1000,-/m2/hó | |

**Egyéb rendelkezések:**

1. **Késedelmi pótlék a mindenkor érvényben lévő jegybanki alapkamat kétszerese.**
2. **A bérlemények raktárként történő hasznosításának lehetősége *~~kizárólag~~* a pavilonok (csarnokban lévő üzletek) *és a vásári sátrak, sátorhelyek* esetében biztosított. *A raktárkénti hasznosítás csak tárgyévre szólóan lehetséges. Amennyiben a sátorban, pavilonban kereskedelmi tevékenység végzése nélkül árut tárol a kereskedő, arra raktárbérleti szerződést kötelező kötnie. Amennyiben a bérlő a korábban raktárként hasznosított bérleményt az eredeti funkciója szerint kereskedelmi tevékenységre kívánja továbbhasználni, arra tárgyév december 31. napjáig tartó határozott időre szóló bérleti szerződést kell kötnie a szabályzat 2. illetve 3. mellékletében foglalt táblázat szerinti bérleti díjfizetési kötelezettséggel és az a tárgyévben újra raktárként nem vehető bérbe.* A szervizüzleteknél *~~és a vásári sátraknál~~* a raktárkénti hasznosítás miatti kedvezményes díjfizetési lehetőség nem biztosított.**

**ba) A raktárkénti hasznosítás díja:**

1. **pavilonok esetében: 13.000,-Ft/hó,**
2. **az 1. ponttól eltérően a 8-as pavilon mögött kialakított raktár (tekintettel arra, hogy a helyiség az átlagnál kisebb területű): 10.000,-Ft/hó,**
3. ***vásári sátrak esetében: 8000 Ft/hó.***
4. **[[6]](#footnote-6)** **Őstermelői piacon a bérlet nélküli alkalomszerű árusítás (19.b) napidíj-mentes 2023. december 31-ig.**
5. **számú melléklet**

|  |  |  |  |
| --- | --- | --- | --- |
| **Vásári sátorhely bérleti díjak (alapmérettől eltérő)** | | | |
|  |  |  |  |
| utcafront | mélység | m2 | Összeg (Ft) |
| **5** | **2,5** | **12,5** | **23000** |
| 5 | 2,6 | 13 | 23425 |
| 5 | 2,7 | 13,5 | 23850 |
| 5 | 2,8 | 14 | 24275 |
| 5 | 2,9 | 14,5 | 24700 |
| 5 | 3 | 15 | 25125 |
| 5 | 3,1 | 15,5 | 25550 |
| 5 | 3,2 | 16 | 25975 |
| 5 | 3,3 | 16,5 | 26400 |
| 5 | 3,4 | 17 | 26825 |
| 5 | 3,5 | 17,5 | 27250 |
| 5 | 3,6 | 18 | 27675 |
| 5 | 3,7 | 18,5 | 28100 |
| 5 | 3,8 | 19 | 28525 |
| 5 | 3,9 | 19,5 | 28950 |
| 5 | 4 | 20 | 29375 |
| 6 | 3,5 | 21 | 30735 |
| **4** | **2,5** | **10** | **20000** |
| 4 | 2,6 | 10,4 | 20340 |
| 4 | 2,7 | 10,8 | 20680 |
| 4 | 2,8 | 11,2 | 21020 |
| 4 | 2,9 | 11,6 | 21360 |
| 4 | 3 | 12 | 21700 |
| 4 | 3,1 | 12,4 | 22040 |
| 4 | 3,2 | 12,8 | 22380 |
| 4 | 3,3 | 13,2 | 22720 |
| 4 | 3,4 | 13,6 | 23060 |
| 4 | 3,5 | 14 | 23400 |
| 4 | 3,6 | 14,4 | 23740 |
| 4 | 3,7 | 14,8 | 24080 |
| 4 | 3,8 | 15,2 | 24420 |
| 4 | 3,9 | 15,6 | 24760 |
| 4 | 4 | 16 | 25100 |
| **3** | **2,5** | **7,5** | **18000** |
| 3 | 2,6 | 7,8 | 18255 |
| 3 | 2,7 | 8,1 | 18510 |
| 3 | 2,8 | 8,4 | 18765 |
| 3 | 2,9 | 8,7 | 19020 |
| 3 | 3 | 9 | 19275 |
| 3 | 3,1 | 9,3 | 19530 |
| 3 | 3,2 | 9,6 | 19785 |
| 3 | 3,3 | 9,9 | 20040 |
| 3 | 3,4 | 10,2 | 20295 |
| 3 | 3,5 | 10,5 | 20550 |
| 3 | 3,6 | 10,8 | 20805 |
| 3 | 3,7 | 11,1 | 21060 |
| 3 | 3,8 | 11,4 | 21315 |
| 3 | 3,9 | 11,7 | 21570 |
| 3 | 4 | 12 | 21825 |
| **2** | **2,5** | **5** | **15000** |

1. Módosította Harkány Város Önkormányzat Képviselő-testületének 153/2023. (XI.29.) sz. határozata. [↑](#footnote-ref-1)
2. Hatályát veszítette Harkány Város Önkormányzat Képviselő-testületének 26/2023. (IV.06.) sz. határozatával [↑](#footnote-ref-2)
3. Hatályát veszítette Harkány Város Önkormányzat Képviselő-testületének 26/2023. (IV.06.) sz. határozatával [↑](#footnote-ref-3)
4. Hatályát veszítette Harkány Város Önkormányzat Képviselő-testületének 26/2023. (IV.06.) sz. határozatával [↑](#footnote-ref-4)
5. Kiegészítve Harkány Város Önkormányzat Képviselő-testületének 81/2020. (VIII.06.) sz. határozatával [↑](#footnote-ref-5)
6. Módosította Harkány Város Önkormányzat Képviselő-testületének 30/2024. (III.28.) sz. határozata 2024.03.29. napi hatálybalépéssel. [↑](#footnote-ref-6)