í

Tárgy: Döntés a Szervezeti és Működési Szabályzatról szóló 26/2016. (XII.27.) önkormányzati rendelet módosításáról

Melléklet: rendelet módosítás tervezet

** E L Ő T E R J E S Z T É S**

**HARKÁNY VÁROS ÖNKORMÁNYZATA**

**PÉNZÜGYI, VÁROSFEJLESZTÉSI, KULTURÁLIS ÉS IDEGENFORGALMI**

**BIZOTTSÁGÁNAK**

**2024. december 11. napi ülésére**

|  |  |
| --- | --- |
| ELŐTERJESZTŐ: | Bacsáné dr. Kajdity Petra  jegyző |
| AZ ELŐTERJESZTÉST KÉSZÍTETTE: | Bacsáné dr. Kajdity Petra  jegyző |
| VÉLEMÉNYEZÉSRE MEGKAPTA:   * Pénzügyi, Városfejlesztési, Kulturális és Idegenforgalmi Bizottság * Jogi és Szociális Bizottság * Egyéb szervezet |  |
| MEGTÁRGYALTA: | Tárgyalja a 2024.12.11-i ülésén |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: | 26/2016. (XII. 27.) rendelet  165-167/2024.(XI.28.) határozat |
| SZÜKSÉGES DÖNTÉS:  HATÁROZAT/RENDELET | határozat |
| SZÜKSÉGES TÖBBSÉG: | Egyszerű többség |
| TERJEDELEM: | 2 oldal előterjesztés  rendelet módosítás tervezet |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**ELŐTERJESZTÉS: Harkány Város Önkormányzat Pénzügyi, Városfejlesztési, Kulturális és Idegenforgalmi Bizottságának 2024. december 11. napján tartandó ülésére**

**ELŐTERJESZTÉS CÍME: Döntés a Szervezeti és Működési Szabályzatról szóló 26/2016. (XII.27.) önkormányzati rendelet módosításáról**

**ELŐTERJESZTÉST KÉSZÍTETTE: Bacsáné dr. Kajdity Petra jegyző**

**MELLÉKLETEK: rendelet-tervezet**

**Tisztelt Bizottság!**

Harkány Város Önkormányzatának Képviselő-testülete 26/2016.(XII.27) számú rendeletével alkotta meg az önkormányzat hatályos Szervezeti és Működési Szabályzatát (a továbbiakban: SZMSZ).

A nemzetiségek jogairól szóló 2011. évi CLXXIX. törvény (a továbbiakban: Njtv.) 80. § (2) bekezdése alapján*: „Az (1) bekezdés szerinti kötelezettségének teljesítése érdekében a helyi önkormányzat az erre vonatkozó írásbeli kezdeményezés kézhezvételétől számított harminc napon belül biztosítja a rendeltetésszerű helyiséghasználatot. A települési önkormányzat a települési nemzetiségi önkormányzattal, a területi önkormányzat a területi nemzetiségi önkormányzattal a helyiséghasználatra, a további feltételek biztosítására és a feladatok ellátására vonatkozóan közigazgatási szerződésben megállapodik. A megállapodást szükség szerint, általános vagy időközi választás esetén az alakuló ülést követő harminc napon belül felül kell vizsgálni. A helyi önkormányzat és a nemzetiségi önkormányzat szervezeti és működési szabályzatában rögzíti a megállapodás szerinti működési feltételeket, a megállapodás megkötését, módosítását követő harminc napon belül.”*

A képviselő-testület a 2024. november hó 28. napján tartott ülésén döntött a Harkányban működő nemzetiségi önkormányzatokkal megkötendő együttműködési megállapodásról: 165-167/2024.(XI.28.) határozatok. Az együttműködési megállapodások nemzetiségi önkormányzatok által történő elfogadása is megtörtént.

Tekintettel az Njtv. fenti rendelkezésére, szükséges az új együttműködési megállapodásoknak az SZMSZ-be történő beemelése. Erre vonatkozólag a fent hivatkozott határozatok 3. pontja is akként rendelkezett, hogy az SZMSZ módosítását a jegyző a következő rendes ülésére készítse elő.

A jogalkotásról szóló 2010. évi CXXX. törvény 17. §-a alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről a helyi önkormányzat képviselő-testületét tájékoztatni kell.

**Hatásvizsgálat**

**A tervezett rendeletmódosítás társadalmi hatása:** Az önkormányzat megfelelő működése fontos része az állampolgárok életének, hiszen a legtöbb szolgáltatást a helyi önkormányzatoktól kapják. Ebből a szempontból van jelentősége annak, hogy a hatályos szervezeti-és működési szabályzat alkalmazható, és aktuális legyen, igazodva az újonnan megalakult képviselő-testület és az új önkormányzati ciklus célkitűzéseihez, a polgármester ill. a képviselő-testület ciklus-programjához.

**A rendelet-módosítás elmaradásának jogkövetkezményei:** Az Njtv. alapján a nemzetiségi önkormányzatokkal kötött együttműködési megállapodás szerinti működési feltételeit a települési önkormányzat is a szervezeti és működési szabályzatában rögzíti, ezért annak elmaradása törvényességi felügyeleti eljárást vonhat maga után.

**A rendelet-módosítás gazdasági, költségvetési hatása**: A nemzetiségi önkormányzatokkal kötött együttműködési megállapodás keretei nem változtak az előző ciklushoz képest, így nem jár költségvetési hatással.

**Környezeti és egészségi következménye**: nincs.

**Adminisztratív következmények**: nincs.

**A rendelet megalkotásának szükségessége,** a jogalkotás elmaradásának várható következményei: jogszabályi előírás.

**A rendelet alkalmazásához szükséges személyi, szervezeti, tárgyi és pénzügyi feltételek:**rendelkezésre állnak.

Fentiekre tekintettel tisztelettel kérem a képviselő-testületet, hogy a rendelet módosítást elfogadni és megtárgyalni szíveskedjenek. A rendeletet tervezetet az előterjesztéshez csatoltuk.

**Harkány, 2024. 12. 06.**

**Bacsáné dr. Kajdity Petra**

**jegyző**